དཔེར་ན།ང་ལ་ཆ་བཞག་ན།གནས་ཚུལ་ག་ས་ག་ལ་དོ་སྣང་བྱས་ནས་བལྟས་པའི་སྐབས་བསམ་བློ་མང་པོ་ཞིག་འཁོར་གྱི་འདུགདེ་འདྲའི་བསམ་བློ་འཁོར་བའི་ནང་ཏན་ཏན་ལེགས་ཆ་ཡང་ཡོད།དངོས་ཡོད་གནས་ཚུལ་དང་མ་མཐུན་པ་དང༌།སོ་སོའི་ཉམས་མྱོང་གིས་མ་འདང་བའི་སྐྱོན་ཡང་མང་པོ་ཡོད།དཔེར་ན།ང་རང་ཚོ་དཔེ་ཆ་བ་ཚོས་ཤེས་གསལ་ལྟར།རྩོད་པ་རྩོད་པའི་སྐབས་ལ་ཅི་ཙམ་གྱིས་མཐའ་དཔྱོད་མང་བ་དེ་ཙམ་གྱིས་ངེས་པ་རྙེད་རྒྱུ་ལེགས་པ་ལྟ་བུ།དཔེར་ན།ཡིག་ཆ་མང་ཆེ་བའི་ནང་ལ།གཞན་ལུགས་དགག་པ།རང་ལུགས་བཞག་པ།རྩོད་པ་སྤོང་བ་བཤད་ཡོད།ཅི་ཙམ་དགག་བཞག་སྤོང་གསུམ་གྱི་རྣམ་གཞག་མང་བའི་ཚོད་ཀྱིས་རང་ལུགས་ལ་ངེས་པ་ཆེན་པོ་རྙེད་ཐུབ་ཀྱི་ཡོད།དེ་འདྲ་མིན་པའི་སྤམ་བཤད་ཅིག་ཡིན་ན་དེའི་ཚོད་ཙམ་མ་གཏོགས་ཡོང་གི་ཡོད་མ་རེད།སོ་སོའི་དགེ་སྐྱོན་གྱི་ཕྱོགས་མང་པོར་བསམ་བློ་བཏང་ནས་བསམ་བློ་འདྲ་མི་འདྲ་ག་ཚོད་ཀྱིས་མང་བ་འཁོར་ན་དེའི་ཚོད་ཀྱིས་ཕན་ཐོགས་ཡོང་རྒྱུ་རེད་བསམ་གྱི་འདུག